**D I S P O Z I Ţ I A**

**nr. 146 din 26 aprilie 2023**

# **privind aprobarea planului anual de perfecţionare profesională**

# **a funcţionarilor publici şi a planului anual de perfecţionare profesională**

#  **a personalului contractual din cadrul aparatului de specialitate al**

# **Consiliului Judeţean Cluj, pentru anul 2023**

Preşedintele Consiliului Judeţean Cluj,

Având în vedere referatul nr. 16801/25.04.2023 al Direcţiei Generale Buget-Finanţe, Resurse Umane prin care se propune spre aprobare planul anual de perfecţionare profesională a funcţionarilor publici şi planul anual de perfecţionare profesională a personalului contractual din cadrul aparatului de specialitate al Consiliului Judeţean Cluj, pentru anul 2023;

Ținând cont de :

* avizul consultativ al comisiei paritare nr.1/2023 cu privire la planul anual de perfecţionare profesională a funcţionarilor publici din cadrul Consiliului Judeţean Cluj pe anul 2023;
* avizul consultativ al Sindicatului Liber ”Transilvania” din Consiliul Județean Cluj;
* avizul consultativ al Sindicatului Salariaților din Administrația Domeniului Public și Privat al județului Cluj ”AD-PAT”;

În conformitate cu prevederile:

* art. 17 alin. (3) din Hotărârea Guvernului nr. 1.066/2008 pentru aprobarea normelor privind formarea profesională a funcţionarilor publici;
* art. 459 din Ordonanța de Urgență a Guvernului nr. 57/2019, privind Codul administrativ, cu modificările şi completările ulterioare;
* Ordin ANFP nr. 233/2022 pentru aprobarea continutului și instrucțiunilor de elaborare a planului de perfecționare profesională a funcționarilor publici(....);
* Ordin ANFP nr. 234/2022 pentru stabilirea domeniilor prioritare de formare și perfecționare profesională(...);
* art. 194 și art. 195 din Legea nr. 53/2003 privind Codul Muncii, republicată, cu modificările şi completările ulterioare;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**D I S P U N E :**

**Art.1**. Se aprobă planul anual de perfecţionare profesională a funcţionarilor publici din cadrul aparatului de specialitate al Consiliului Judeţean Cluj, pentru anul 2023, precum şi fondurile alocate în scopul instruirii în bugetul Judetului Cluj, la capitolul 51.02 –„autorităţi executive”, conform ***anexei*** nr.1 care face parte integrantă din prezenta dispoziţie**.**

**Art.2.** Se aprobă planul anual de perfecţionare profesională a personalului contractual din cadrul aparatului de specialitate al Consiliului Judeţean Cluj, pentru anul 2023, precum şi fondurile alocate în scopul instruirii în bugetul Judetului Cluj, la capitolul 51.02 –„autorităţi executive”, conform ***anexei*** nr.2 care face parte integrantă din prezenta dispoziţie**.**

**Art.3.** Cu punerea în aplicare și ducerea la îndeplinire a prevederilor prezentei dispoziţii se încredinţează Direcţia Generală Buget-Finanţe, Resurse Umane, prin Serviciul Resurse Umane.

**Art.4.** Prezenta dispoziţie se comunică prin posta electronica Direcţiei Generale Buget-Finanţe, Resurse Umane – Serviciul Resurse Umane, precum şi Prefectului Judeţului Cluj.

**P R E Ş E D I N T E , CONTRASEMNEAZĂ:**

Alin TIȘE **SECRETAR GENERAL AL JUDEŢULUI,**

 Simona GACI